Document ID: 31994R3001

ΚΑΝΟΝΙΣΜΟΣ (ΕΚ) αριθ. 3001/94 ΤΗΣ ΕΠΙΤΡΟΠΗΣ της 8ης Δεκεμβρίου 1994 για την παύση της αλιείας της σαρδελόρεγγας από σκάφη που αλιεύουν υπό σημαία της Δανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 3676/93 του Συμβουλίου της 21ης Δεκεμβρίου 1993 για τον καθορισμό, για ορισμένα αποθέματα ιχθύων ή ομάδες ιχθύων, του επιτρεπόμενου συνόλου των αλιευμάτων για το 1994 και ορισμένων όρων υπό τους οποίους μπορούν να αλιευθούν (2), όπως τροποποιήθηκε από τον κανονισμό (ΕΚ) αριθ. 2761/94 (3), προβλέπει ποσοστώσεις για τη σαρδελόρεγγα για το 1994-
ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-
ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα σαρδελόρεγγας στα ύδατα της διαίρεσης CIEM ΙΙΙa (Σκαγκεράκη και Κατεγάτη), από σκάφη που αλιεύουν υπό σημαία της Δανίας, ή είναι νηολογημένα στη Δανία, συμπλήρωσαν την ποσόστωση που τους παραχωρήθηκε για το 1994- ότι η Δανία απαγόρευσε την αλιεία αυτού του αποθέματος από τις 19 Νοεμβρίου 1994- ότι πρέπει, κατά συνέπεια, να ληφθεί υπόψη αυτή η ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα σαρδελόρεγγας στα ύδατα της διαίρεσης CIEM ΙΙΙa (Σκαγκεράκη και Κατεγάτη) που πραγματοποιούνται από σκάφη υπό σημαία της Δανίας ή είναι νηολογημένα στη Δανία θεωρείται ότι έχουν εξαντλήσει την ποσόστωση στη Δανία για το 1994.
Απαγορεύεται η αλιεία της σαρδελόρεγγας στα ύδατα της διαίρεσης CIEM ΙΙΙa (Σκαγκεράκη και Κατεγάτη), που πραγματοποιείται από σκάφη που φέρουν σημαία Δανίας ή είναι νηολογημένα στη Δανία, καθώς και η διατήρηση επί του σκάφους, ή η μεταφόρτωση και η εκφόρτωση από αυτό το απόθεμα στο οποίο αλίευαν τα σκάφη μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 19 Νοεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1994.

Labels: 8
18
6